**Zápisnica z plenárneho stretnutia rodičov ZRMŠ**

**Termín:** 11.9.2024

**Prítomní:** viď prezenčná listina

Pani učiteľky: z 1.tr.: Eva Holišová, Lenka Hudeková

Z 2.tr.: Andrea Tinková, Ivana Popluhárová

**Program:**

1. Voľba členov do výboru ZRMŠ
2. Informácie o stravovaní, platbách v ŠJ
3. Správa  o výsledkoch a podmienkach výchovno-vzdelávacej činnosti
4. Denný režim
5. Školský poriadok,
6. Školský vzdelávací program
7. Plán aktivít školský rok 2024/2025 – 1. polrok
8. Schválenie členského príspevku
9. Rôzne: diskusia, platby cez edupage a IB, projekty, pomoc zo strany rodičov, čo potrebuje dieťa do MŠ

Stretnutie rodičov otvorila a privítala Gabika Strýčková, riaditeľka školy.

**K bodu č. 1**

**Voľba členov do výboru ZRMŠ** (z 2. triedy: Matúš Gadošík)

**K bodu č. 2**

O stravovaní boli rodičia informovaní formou webovej stránky <https://www.mssvantnerova.sk/platby/> a tiež zaslaním informácii e-mailom všetkým rodičom

**K bodu č. 3**

Gabika Strýčková upriamila pozornosť rodičov na Správu o výsledkoch a podmienkach výchovno-vzdelávacej činnosti za školský rok 2023/2024, ktorá je zverejnená na webovej stránke <https://www.mssvantnerova.sk/dokumenty> a tiež na fotogalériu ku každej organizovanej aktivite <https://mssvantnerova.edupage.org/>?

**K bodu č. 4**

Režim dňa detí priblížila Eva Holišová

**Usporiadanie denných činností, aktivít v MŠ.**

* **6:30 – 10:00/10:30 hod**. – schádzanie detí; **hry a hrové činnosti** (podľa priania a predstáv detí; navodené, priamo i nepriamo usmernené);
* **edukačné aktivity -** plánovanie/navrhovanie aktivít; individuálne, skupinové alebo frontálne činnosti a aktivity; osobná hygiena; individuálne jazykové chvíľky; ranný kruh – rozhovory, diskusie atď.,
* **pohybové a relaxačné cvičenia.**
  + **8:30/9:00 hod – Desiata, činnosti zabezpečujúce životosprávu**
* **10:00/10:30 – 11:20/12:00 hod**. – pitný režim, príprava na pobyt vonku, pobyt vonku (zmysluplné aktivity na školskom dvore), vychádzka s výchovno-vzdelávacím zameraním ( pri počte detí nad 22 s 2 učiteľkami), relaxačné, pohybové aktivity
* **11:20/12:00 – Obed, činnosti zabezpečujúce životosprávu**

hygiena, stomatohygiena, príprava na odpočinok

* **12:10/12:30—14:10/14:30** **hod**. - odpočinok, skracovanie odpočinku podľa potrieb detí
* **14:05/14:30 hod. - Olovrant** - **činnosti zabezpečujúce životosprávu**
* **15:00 – 17:00 hod**. – telovýchovná chvíľka, úprava zovňajška, **hry a hrové činnosti**; (podľa priania a predstáv detí; navodené, priamo i nepriamo usmernené) didaktické hry, projekty, krúžkové činnosti, pobyt vonku, individuálne jazykové chvíľky, hodnotenie dňa**.**

**Harmonogram stravovania**

1. zmena 2. zmena

desiata: 8:30-8:50 9:00- 9:20

obed: 11:20-11:50 12:00-12:30

olovrant: 14:05-14:25 14:30-14:45

**K bodu č. 5**

S výňatkom zo školského poriadku oboznámila rodičov Eva Holišová. Celý Školský poriadok si pozrite na webovej stránke <https://mssvantnerova.edupage.org/>? v priečinku dokumenty a schválte CEZ EDUPAGE\_VYHLASENIA A ŽIADOSTI

**Zákonný zástupca dieťaťa je povinný:**

* Privádzať dieťa do materskej školy v čase do 7:45 hod.
* Z budovy odchádzať do 8.00 hod.
* Prevziať si svoje dieťa z materskej školy do 16:50 h. /o 17:00 hod.sa zamyká budova/
* MŠ je v prevádzke v pracovných dňoch od 6:30 – 17:00 hod.
* Ráno je zberná trieda **1. trieda**. Popoludní je zberná **2. trieda** a to v čase od 16:00 pre deti 4.A triedy, od 16:30 pre deti 4.B triedy.
* **Deti matiek na materskej dovolenke by si mali rodičia prevziať do 16:00 hod, aby počet detí v zbernej triede po 16:00 hod nebol vyšší.**
* Dieťa, ktoré rodič neprevezme z MŠ do ukončenia prevádzkovej doby, zostane v MŠ s učiteľkou, ktorá pracuje do 17:00 hod. Oneskorený príchod rodiča evidujú p. učiteľky v zošitoch odovzdávania a preberania detí, kde uvedú presný čas, dátum, dôvod oneskoreného príchodu, potvrdenie rodiča podpisom.
* Informovať školu o zmene zdravotnej spôsobilosti dieťaťa, jeho zdravotných problémoch, alergiách, alebo iných závažných skutočnostiach, ktoré by mohli mať vplyv na priebeh výchovy a vzdelávania
* Informovať školu o zmene v osobných údajoch dieťaťa a rodičov:
* zmena bydliska, telefónne čísla rodičov, zmena zdravotnej poisťovne
* Poskytnúť pedagogickým zamestnancom písomné Splnomocnenie na prevzatie dieťaťa ním poverenou osobou
* Na prevzatie svojho dieťaťa z materskej školy môže zákonný zástupca písomnesplnomocniť svoje dieťa staršie ako desať rokov alebo inú pedagogickým zamestnancom známu osobu.
* Privádzať dieťa do materskej školy zdravé
* Ak dieťa v materskej škole počas dňa ochorie, pedagogický zamestnanec informuje zákonného zástupcu dieťaťa a ten si čo najskôr dieťa prevezme
* Rodič má oznamovaciu povinnosť, ak jeho dieťa ochorie na infekčné ochorenie, prípadne u neho zistí prítomnosť parazitov a vší.
* Neprítomnosť dieťaťa a odhlásenie zo stravy oznámi zákonný zástupca do 7:45 na edupage-ospravedlnenky**.** V prípade, že sa tak nestane, zákonný zástupca uhrádza plnú stravnú jednotku.
* Odhlasovanie a ospravedlnenie detí bude prebiehať cez edupage. - - -
* Odhlasovanie zo stravy pre kuchyňu.
* Ospravedlňovanie neprítomnosti dieťaťa triednym pani učiteľkám.

Napísať konkrétne do poznámky, či dieťa bude neprítomné celý v MŠ celý deň, alebo príde neskôr /do 10.00 hod./

* Prosíme Vás, nezabúdajte na BEZINFEKČNOST cez Edupage - ak sa vráti dieťa do MŠ po 7 dňovej neprítomnosti v MŠ.

**K bodu č. 6**

Eva Holišová rodičom v krátkosti pripomenula zameranie MŠ a so Školským vzdelávacím programom Tvorilkovo <https://www.mssvantnerova.sk/vyucba>

Systematicky ovplyvňovať a usmerňovať hodnotovú orientáciu dieťaťa smerom k environmentálne uvedomelému spôsobu života a na princípe hromadenia životných skúseností smerovať k udržateľnému rozvoju spoločnosti.

**K bodu č. 7**

Plán aktivít na 1. polrok školského roka 2024/2025

|  |  |  |  |
| --- | --- | --- | --- |
| ***Mesiac*** | ***aktivita*** | ***termín*** | ***zodpovedná*** |
| **September** | **Výbor ZRMŠ** | 4.9.2024 |  |
|  | **Plenárne stretnutie ZRMŠ** |  |  |
|  | **1. a 2. triedy** | 11.9.2024 | triedne p. uč |
|  | **4.A a 4.B triedy** | 12.9.2024 | triedne p. uč |
|  | **Prihlasovanie na krúžky** | do 20.9.2024 | rodičia |
|  | **angličtina** |  |  |
|  | **tanečná** |  |  |
|  | **florbal** |  |  |
|  | **logopédia** |  |  |
|  | **futbal** |  |  |
|  | **Šetríme vodou - projekt MU** | 9.9.-21.9.2024 | triedne p. uč |
|  | **Rada školy** | 25.9.2024 | predsedkyňa RŠ |
|  | **Dúbravský chodník, múzeum** | 25.9.2024 |  |
|  |  |  |  |
| **Október** | **Kynológia - psovodi v MŠ** | 9.10.2024 | riaditeľka |
|  | **Exkurzia v ovocnom sade Vajnory** | 16.10.2024 |  |
|  | **Deň jablka (21.10.) - tvoríme, pečieme doma** | 23.10.204 |  |
|  | **Veselá cirkusová škola** | 23.10.2024 |  |
|  |  |  |  |
| **November** | **Arakovo** | 13.11.2024 | Strýčková |
|  | **Zber papiera** | 11.11.-14.11.2024 |  |
|  | **Vianočné fotenie** | 20.11.2024 | triedne p. uč |
|  | **Posledný dinosaurus (divadlo Na hojdačke) 9:00** | 27.11.2024 |  |
|  |  |  |  |
|  |  |  |  |
| **December** | **Snehuliačkovci - Mikuláš** | 6.12.2024 | Strýčková |
|  | **Vianočné tvorivé dielne** | 11.12.2024 | pedagogickí zamest. |
|  | **Koľko lásky sa zmestí do krabičky** | 11.-12./2024 | Strýčková |
|  | **Vianočný anjelík - výtvarná súťaž** | 12./2024 | Centrum Klokan |
|  | Ako stretol Ježiško Santa Klausa hudobný workshop (p. Hladík) | 18.12.2024 |  |
|  |  |  |  |
| **Január** | **Korčuľovanie** | 15.1.-19.1.2024 | Strýčková, Fialová |
|  | **Divadlo** | 22.1.2025 | Strýčková |
|  | **Koncert Bosoráci 9:00** | 29.1.2025 | Strýčková |
|  |  |  |  |
|  |  |  |  |

**K bodu č. 8**

Schválili sme príspevok ZRMŠ (60,-€/1. polrok školského roku 2024/2025 + 5,-€ /polrok pranie posteľnej bielizne) vyplatenie do **30. októbra 2024**

**K bodu č. 9**

V bode rôzne sme diskutovali

* Projekt Čítame pre radost pokračuje aj naďalej, detská knižnica v hornej hale, vlastné knihy, ktore budu kolovat medzi detmi. Po precitanej knihe, pribehu deti nakreslia a rodicia dopisu autora a nazov knihy.
* Aktuálne prebieha projekt v MŠ „Ako šetríme vodou“
* Poplatky - školné nie je viditelne v edupage \_ uz je to zviditeľnené pre rodičov, rodičom boli ponúknuté aj iné metódy úhrad /bankové údaje sú aj na web stránke – pod kolonkou platby/
* krúžky deti –prvaci az v druhom polroku
* ponuka projektov zo strany rodicov
* organizovanie a prihlasovanie na krúžky organizované v MŠ do 20.9.2024
* projekty v MS Ako šetríme vodou, Čítame pre radosť /pozičiavenie kníh zo školskej knižnice, horná hala)
* zákaz parkovania rodičov v školskom areáli
* prosíme o doplnenie náhradného oblečenia do skriniek
* deti majú nosiť všetko oblečenie podpísané, prípadne inak označené (platí to aj pre pyžamá a hračky na spanie).
* za poriadok v skrinkách zodpovedá rodič – náhradné oblečenie ukladať v hornej poličke
* pri obliekaní v šatni, viesť deti k samostatnosti
* v prípade, že dieťa príde do MŠ v gumákoch. Je potrebné priniesť náhradnú obuv (tenisky) pre pobyt vonku /v ruksaku/.
* z hygienických dôvodov si deti nemôžu nosiť do triedy a šatne hračky, sladkosti a vlastný pitný režim.
* z bezpečnostných dôvodov nedávať deťom do triedy náhrdelníky, prstene , náramky, žuvačky a cukríky.
* ODOVZDÁVANIE A PREBERANIE DIEŤAŤA:
* Rodič odovzdáva dieťa pani učiteľke.
* Poobede, po absolvovaní krúžkov, znova vyzdvihnúť deti od pani učiteľky, nie priamo z krúžku
* Prosíme Vás, aby ste sa nezdržiavali na školskom dvore po prevzatí dieťaťa z MŠ.

Zápisnicu zapísala:

V Bratislave 11.9.2024